Publication: Magyar Közlöny
Issue: MK-2005-96 (Year: 2005, Number: 96)
Era: 2004-2010
Section: [2. számú melléklet a 23/1990. (XII. 3.) PM rendelethez]
Paragraph Index: 1864

2. Félvezetõ nem felejtõ adattároló eszköz („flash memória kártya” vagy, flash elektronikus tároló kártya” néven is ismert), amely 192 MB tároló kapacitással rendelkezik, áll egy nyomtatott áramköri kártyából (PCB), amelyre egy flash memóriát („FLASH E2PROM”) és egy kontrollert szerelnek integrált áramkör formájában, és passzív alkotóelemekbõl, úgy mint kondenzátor és ellenállás, pályákkal és réz lyukkapcsolásán keresztül, csatlakozó aljzattal ellátva. A készülék mérete körülbelül 43 mm x 36 mm x 4 mm. A különbözõ alkatrészeket felszíni szerelés technológiával szerelik rá a PCB-re, amely következésképpen felül és alul fedett vagy a mûanyag kártyához kapcsolt. A PCB-t nem vékony- vagy vastagréteg-technikával állítják elõ. Az adat a kártyára rátölthetõ és leolvasható róla, mihelyt egy különleges berendezésbe helyezik, úgy mint a navigációs és globál pozícionáló rendszerek, adatgyûjtõ terminálok, hordozható szkennerek, orvosi megfigyelõ berendezések, audio felvevõ készülékek, mobil telefonok és digitális kamerák. Az adat átvihetõ automatikus adatfeldolgozó gépbe is egy speciális adapter felhasználásával. A kártya nem igényel akkumulátort, mivel az energiát azokból a berendezésekbõl nyeri, amelyekhez csatlakoztatják. A HR alkalmazásának 1. és 6. általános szabálya alapján.

Source: https://magyarkozlony.hu/hivatalos-lapok/d79e36ae3335321514e7d89f0cae4e8629cb3ee6/dokumentumok/0afb2b0855cf47fa33d53674ef4c32375f641472/letoltes